# data[].attributes.headline
Reflexió final sobre la implementació de l'activitat a l'aula.

# data[].attributes.subject
Reflexió final sobre la implementació de l'activitat a l'aula.

# data[].attributes.body
Fer aquesta situació d'aprenentatge ha sigut una experiència enriquidora per a tots, tant per als alumnes com per a mi com a mestra, que no havia fet mai Stop Motion amb els alumnes. Aquests van mostrar molt interès i entusiasme per l'activitat.

Es van sentir emocionats de compartir les seves històries de manera creativa. La presentació final va generar una sensació de satisfacció i orgull pel treball fet. Estaven molt emocionats d'ensenyar-lo als seus companys/es.

A continuació, destaco algunes reflexions sobre els desafiaments superats, les estratègies utilitzades i una reflexió i autoavaluació de la situació d'aprenentatge.

# data[].attributes.body
1. Col·laboració en Grups: Malgrat alguns reptes inicials en la formació dels grups, els alumnes van aconseguir treballar junts de manera efectiva. Vaig observar un intercanvi d'idees constant, una emoció per presentar les seves situacions i una distribució equitativa de les responsabilitats entre els membres del grup.

2. Ús d'Eines Digitals: Alguns alumnes van tenir dificultats amb l'ús d'eines digitals per capturar i editar les seves animacions. No obstant això, amb suport addicional i una formació més detallada, van superar aquesta barrera amb èxit.

3. Expressió Emocional: L'exploració de conflictes personals va ser un desafiament emocional per a alguns alumnes. No obstant això, a través de discussions obertes i moments de reflexió individual, van ser capaços de expressar-se lliurement i canalitzar les seves emocions a les seves creacions.

# data[].attributes.body
1. Treball Col·laboratiu: Fomentar la col·laboració en petits grups heterogenis va ser fonamental. Això no només va permetre un intercanvi de coneixements i habilitats, sinó que també va fomentar l'empatia i la comprensió entre els alumnes.

2. Respecte i flexibilitat: Vaig mantenir una actitud flexible per permetre als alumnes triar anècdotes significatives per a ells. Aquesta adaptabilitat va afavorir la diversitat d'experiències i va crear un ambient d'aprenentatge més inclusiu.

3. Suports Addicionals: Vaig proporcionar suports addicionals als alumnes que ho necessitaven, ja fos amb l'ús de les eines digitals o amb reforç lingüístic per als alumnes nouvinguts. Aquesta individualització va assegurar que tots els alumnes es sentissin segurs en el seu procés d'aprenentatge.

# data[].attributes.body
Per a futures implementacions, consideraria afegir activitats específiques de reflexió individual i autoavaluació. Aquestes activitats podrien incloure moments de pausa perquè els alumnes revisin i avaluen el seu propi procés creatiu, identificant els reptes superats i establint objectius d'aprenentatge per a futures activitats artístiques.

Sería important fer una connexió de la situació d'aprenentatge amb el món de l'art contemporani. Podria incorporar exemples d'artistes que utilitzen tècniques similars o explorin temes relacionats amb les emocions i les relacions humanes. Això podria ampliar la perspectiva dels alumnes i enriqueir el seu context cultural en relació amb la pràctica artística.